

**Navodila v tednu 18. – 22.5. 2020**


**Pozdravljeni, ta teden imate še čas za oddajo herbarija – glavni vhod, se pozvoni, oddate na mizi za dežurne učence (na njej je napis). Kdor ni uredil zapiskov naj jih dopolni.**

**Rešitve snovi prejšnjega tedna, če kdo ni uspel vsega zabeležiti.**



|  |  |
| --- | --- |
| **SUHO OSEMENJE** | **SOČNO OSEMENJE** |
| **Lipa** | **Paradižnik** |
| **Bukev - žir** | **Sliva** |
| **Solata** | **Češnja** |
| **Javor** | **Hruška** |
| **Želod – hrast** | **Kumara** |
| **Lešnik** | **Paprika** |
| **Oreh** | **Jajčevec - melancan** |





**V zvezek napišite vprašanje in nanj odgovorite:**

Kdaj semena vzklijejo? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ODGOVOR**: Seme počaka na ugodne pogoje, ki so:

* višja temperatura;
* dovolj vode;
* ustrezna prst;
* svetloba;
* zrak;
* ustrezno okolje za rast;

**Veliko jih pristane v neprimernem okolju za rast. Če pa semena vzklijejo med sabo tekmujejo za:**

* vodo,
* svetlobo,
* prostor.

Napišite manjši naslov: **SPOLNO IN NESPOLNO RAZMNOŽEVANJE RASTLIN**

Za uvod si oglej spodnji kratek film.

<https://www.irokusplus.si/vsebine/irp-nar6/#55>

**ZAPIŠI V ZVEZEK:**

**RAZMNOŽEVANJE RASTLIN je nujno za obstoj RASTLIN. Če tega ne bi bilo bi rastline izumrle. Rastline se razmnožujejo spolno in nespolno.**

:

1. **SPOLNO** – smo spoznali v prejšnjem tednu – CVET; PLOD; SEME. **Potomci, ki nastanejo pri spolnem razmnoževanju rastlin so staršem sorodni A NE ENAKI**.
2. **NESPOLNO** – nastanejo potomci, ki so s**taršem popolnoma enaki – so njihovi KLONI – KLONIRANE RASTLINE**.

Rastline **se nespolno razmnožujejo tako, da se del stebla, korenine ali lista starševske rastline razvije v celo novo rastlino.**


**PRIMERI – lahko jih skopirate in prilepite v zvezek:**

1. **Korenika perunike**
2. **Cepiči – slika desno – vejico drevja odrežemo in nacepimo na drugo željeno sadno drevo.**
3. **Podtaknjenci – odtrgamo del rastline in iz njega se razvije cela nova rastlina. Sliki spodaj.**





1. **Krompir – stebelni gomolj – iz njega nastane cela nova rastlina.**



1. **Glavice česna (posamezen strok) in čebule – požene nova rastlina.**

Zapišite v zvezek:

Katero razmnoževanje pa mislite, da je boljše – SPOLNO ALI NESPOLNO? Spodaj imate preglednico **natančno jo preberite in zapišite v zvezek.** V kakšnih primerih je boljše spolno ali nespolno. Razložili jo bomo še v videokonferenci.

|  |  |  |  |
| --- | --- | --- | --- |
| **SPOLNO PREDNOST** | **NESPOLNO PREDNOST** | **SPOLNO SLABOST** | **NESPOLNO SLABOST** |
| Genetsko **različni** potomci. | V **kratkem času dobimo veliko** potomcev. | Poteka **dalj** časa. | Genetsko **enaki potomci.** |
| Boljše, kadar se razmere v okolju **zelo spreminjajo** (suše, neurja). | **Ne porabi veliko energije** in dobro, če se pogoji v okolju **ne spreminjajo**. | **Porabi veliko energije.** | Organizmi **se ne morejo prilagajati novim razmeram v okolju** (višanje povprečnih temperatur). |



Reši spodnji delovni list za domačo nalogo – lahko ga skopirate in rešujete neposredno na list.

